Document ID: 31980D0477

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1980 περί απορρίψεως του χαρακτηρισμού ως επιστημονικής της συσκευής με την ονομασία "Ampex-multiband instrumentation recorder, model FR-3020" και καταργήσεως των αποφάσεων 76/544/ΕΟΚ και 76/812/ΕΟΚ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό (ΕΟΚ) αριθ. 1027/79(2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,
Εκτιμώντας:
ότι, με επιστολή της 9ης Οκτωβρίου 1979, η ιταλική κυβέρνηση ζήτησε από την Επιτροπή να θέσει σε λειτουργία τη διαδικασία που ήδη προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού της συσκευής με την ονομασία "Ampex-multiband instrumentation recorder, model FR-3020", προοριζομένης να χρησιμοποιείται στα πλαίσια των στρατοσφαιρικών πειραμάτων εντός τηλεμετρικού σταθμού σαν επιστημονικής ή μη, και, σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79 ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 27 Μαρτίου 1980, στα πλαίσια της Επιτροπής Τελωνειακών Ατελειών προς το σκοπό εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι ένας μαγνητικός καταγραφέας- ότι δεν διαθέτει αντικειμενικά χαρακτηριστικά που να την καθιστούν ειδικά κατάλληλη για επιστημονική έρευνα- ότι η χρησιμοποίηση που γίνεται αυτής της συσκευής στην προκειμένη περίπτωση δεν θα ηδύνατο αυτή μόνη να της προσδώσει τον χαρακτήρα επιστημονικής συσκευής και ότι συνεπώς δεν δύναται να θεωρείται σαν επιστημονική συσκευή-
ότι η επελθούσα τεχνική εξέλιξη γι' αυτή την κατηγορία συσκευών οδηγεί στη διαπίστωση ότι αυτό το συμπέρασμα εφαρμόζεται σε όλους τους μαγνητικούς καταγραφείς- ότι αυτοί οι καταγραφείς χρησιμοποιούνται εξάλλου κυρίως για δραστηριότητες μη επιστημονικές και ότι συνεπώς οι εκδοθείσες προηγουμένως από την Επιτροπή αντίθετες αποφάσεις καθόσον αφορά αυτό τον τύπο συσκευών οφείλουν να καταργηθούν,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Ampex-multiband instrumentation recorder, model FR-3020" δεν πρέπει να θεωρείται ως επιστημονική συσκευή.
Άρθρο 2
Η απόφαση 76/544/ΕΟΚ της Επιτροπής περί αναγνωρίσεως του χαρακτηρισμού ως επιστημονικής της συσκευής με την ονομασία "enregistreur PR 2200 Ampex"(4) και η απόφαση 76/812/ΕΟΚ της Επιτροπής περί αποκλεισμού από του ευεργετήματος της ατελούς ως προς τους δασμούς του Κοινού Δασμολογίου εισαγωγής της επιστημονικής συσκευής με την ονομασία "enregistreur PR 2200 Ampex"(5) καταργούνται.
Άρθρο 3
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 14 Απριλίου 1980.

Labels: 3
16
1